หนูเคยมีอะใรกับแฟนแต่แตกนอกทุกครั้งไม่มาประจำเดือน40วันแล้วตอนนี้เจ็บหน้าอกมากกไม่ได้ตกขาวเลยปวดหลังด้วย ตรวจปัสสาวะเจอ1ขีดตรวจ2ครั้งแล้วไม่เจอ อยากทราบทำไมประจำเดือนยังไม่มาเลยเครียดมาก
สวัสดีค่ะ การใช้วิธีการหลั่งนอกนั้น ถือเป็นวิธีคุมกำเนิดที่มีประสิทธิภาพต่ำ อย่างไรก็ตาม หากได้ตรวจหาการตั้งครรภ์อย่างถูกต้องแล้ว และตรวจเมื่อประจำเดือนขาดไปแล้ว และพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว เป็นต้นสำหรับอาการเจ็บหน้าอก ปวดหลัง อาจเป็นอาการก่อนการมีประจำเดือนมาก็ได้ หรือเป็นอาการที่เกิดจากมีความเครียด วิตกกังวลก็ได้ค่ะ แนะนำควรผ่อนคลายความเครียด และรอประจำเดือนไปอีกซักระยะ ประจำเดือนก็น่าจะมาในที่สุดค่ะ